

**H O T Ă R Â R E**

**privind nominalizarea unor sume**

# **din bugetul local al Județului Cluj pe anul 2025**

Consiliul Judeţean Cluj întrunit în şedinţă ordinară;

Având în vedere Proiectul de hotărâre înregistrat cu nr. 44 din 10.03.2025 privind nominalizarea unor sume din bugetul local al Județului Cluj pe anul 2025 propus de Președintele Consiliului Județean Cluj, domnul Alin Tișe, care este însoţit de Referatul de aprobare cu nr. 10.588/10.03.2025; Raportul de specialitate întocmit de compartimentului de resort din cadrul aparatului de specialitate al Consiliului Judeţean Cluj cu nr. 10.589/10.03.2025 şi de Avizul cu nr. 10.588 din 13.03.2025 adoptat de Comisia de specialitate nr. 2, în conformitate cu art. 182 alin. (4) coroborat cu art. 136 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

Luând în considerare dispozițiile art. 123 – 140 și ale art. 142 – 156 din Regulamentul de organizare şi funcţionare a Consiliului Judeţean Cluj, aprobat prin Hotărârea Consiliului Judeţean Cluj nr. 170/2020 (republicată 2);

În conformitate cu prevederile:

* Legii privind dezvoltarea regională a României nr. 315/2004, cu modificările și completările ulterioare;
* Legii învățământului preuniversitar nr. 198/2023, cu modificările și completările ulterioare;
* Hotărârii Guvernului nr. 2.192/2004 pentru aprobarea Normelor metodologice privind finanţarea şi administrarea unităţilor de învăţământ preuniversitar de stat;
* Hotărârii Consiliului Județean Cluj nr. 207/2004 privind aprobarea cotizației anuale de 1000 lei/locuitor la Uniunea Națională a Consiliilor Județene din România;
* Hotărârii Consiliului Județean Cluj nr. 166/2006 privind aprobarea aderării Consiliului Județean Cluj la ,,Ansamblul Regiunilor Europei(ARE)";
* Hotărârii Consiliului Județean Cluj nr. 199/2007 privind aprobarea asocierii Județului Cluj cu Județul Bihor, Județul Bistrita-Nãsãud, Județul Maramureș, Județul Satu Mare, Județul Sălaj pentru înființarea "Asociației de Dezvoltare Intercomunitară Transilvania de Nord";
* Hotărârii Consiliului Județean Cluj nr. 250/2007 privind aprobarea Actului Constitutiv și a Statutului modificat al "Asociației Regionale pentru Dezvoltarea Infrastructurii din Bazinul Hidrografic Someș Tisa";
* Hotărârii Consiliului Județean Cluj nr. 48/2009 privind aprobarea participarii judetului Cluj la înființarea "Asociatiei de Dezvoltare Intercomunitara ECO-METROPOLITAN Cluj";
* Hotărârii Consiliului Județean Cluj nr. 306/2010 privind asocierea Judetului Cluj cu S.C. Centrul AgroTransilvania Cluj S.A. și Centrul Județean pentru Conservarea si Promovarea Culturii Tradiționale Cluj pentru înființarea Asociației "Produs de Cluj";
* Hotărârii Consiliului Județean Cluj nr 107/2013 privind participarea Judeţului Cluj, în calitate de membru fondator, la constituirea Asociaţiei „Clusterul Agro-Food-Ind Napoca" şi aprobarea Actului constitutiv şi a Statutului asociaţiei;
* Hotărârii Consiliului Județean Cluj nr. 310/2014 privind aprobarea unor măsuri de funcționare a Asociației ,,Cluj-Napoca 2021 - Capitală Culturală Europeană";
* Hotărârii Consiliului Județean Cluj nr. 121/2017 privind aderarea Județului Cluj, prin Consiliul Județean Cluj, la ,,Asociația Localităților și Zonelor Istorice și de Artă din România";
* Hotărârii Consiliului Județean Cluj nr. 71/2017 privind aprobarea unor măsuri în vederea susținerii activității Societății Naționale de Cruce Roșie din Romania-Filiala Cluj;
* Hotărârii Consiliului Județean Cluj nr. 160/2020 privind aprobarea participării Județului Cluj, în calitate de membru fondator, la constituirea Asociației" Clusterul de educație C-EDU";
* Hotărârii Consiliului Judeţean Cluj nr. 42/2025 privind aprobarea bugetului general propriu al Județului Cluj pe anul 2025;

În temeiul competențelor stabilite prin art. 182 alin. (1) şi art. 196 alin. (1) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

**hotărăşte:**

**Art. 1.** Se nominalizează din bugetul local al Judeţului Cluj pe anul 2025 sume reprezentând cotizații și contribuții următoarelor entități:

1. Agenția de Dezvoltare Regională Nord-Vest – 3.317,53 mii lei;
2. Asociația Regională pentru Dezvoltarea Infrastructurii din Bazinul Hidrografic Someș Tisa – 300 mii lei;
3. Asociația de Dezvoltare Intercomunitară Eco-Metropolitan Cluj – 1.376,17 mii lei;
4. Asociația Produs de Cluj – 1.700 mii lei;
5. Societatea Națională de Cruce Roșie din România-Filiala Cluj – 100 mii lei;
6. Asociația Clusterul de educație C-EDU – 3 mii lei
7. Asociația Centrul Cultural Clujean – 54 mii lei;
8. Asociația Localităților și Zonelor Istorice și de Artă din România – 7,50 mii lei;
9. Asociația de Dezvoltare Intercomunitară Transilvania de Nord – 45 mii lei;
10. Asociația AgroTransilvania Cluster – 400 mii lei
11. Ansamblul Regiunilor Europei(ARE) – 32 mii lei;
12. Uniunea Națională a Consiliilor Județene din România – 186,10 mii lei.

**Art. 2. (1)** Se nominalizează din bugetul local al Judeţului Cluj pe anul 2025, Capitolul 54.02 "Alte servicii publice generale", suma de 140,60 mii lei pentru organizarea concursurilor naționale care se vor desfășura la Cluj-Napoca, etapa națională, ediția 2025 și anume:

1. Concursul Național de Limba Engleză Speak Out;
2. Concursul Național Interdisciplinar de Comunicări Științifice TUDEK;
3. Concursul Național de Matematică și Informatică Grigore Moisil.

**(2)** Se aprobă Protocolul de colaborare între Județul Cluj – Consiliului Județean Cluj și Inspectoratul Școlar Județean Cluj, care se va încheia în vederea organizării concursurilor naționale menționate la alin. (1), cuprins în **anexa nr. 1** care face parte integrantă din prezenta hotărâre.

**(3)** Se nominalizează din bugetul local al Judeţului Cluj pe anul 2025 - Capitolul 54.02 "Alte servicii publice generale", suma de 200 mii lei pentru susținerea participării echipei Alphatronic la etapa mondială a competiției FIRST Championship.

**Art. 3. (1)** Se nominalizează din bugetul local al Județului Cluj pe anul 2025, Capitolul 54.02 ,,Alte servicii publice generale", suma de 70 mii lei pentru organizarea festivalului ,,Serbările Zăpezii", ediția a XXI-a.

**(2)** Se aprobă Protocolul de colaborare între Județul Cluj - Consiliul Județean Cluj și Palatul Copiilor Cluj, care se va încheia în vederea organizării festivalului ,,Serbările Zăpezii", cuprins în **anexa nr. 2** care face parte integrantă din prezenta hotărâre.

**Art. 4**. Cu punerea în aplicare a prevederilor prezentei hotărâri se încredinţează Preşedintele Consiliului Judeţean Cluj, prin Direcţia Generală Buget-Finanţe, Resurse Umane.

**Art. 5.** Prezenta hotărâre se comunică Direcţiei Generale Buget-Finanţe, Resurse Umane, precum şi Prefectului Judeţului Cluj, şi se aduce la cunoştinţă publică prin afişare la sediul Consiliului Judeţean Cluj şi pe pagina de internet "www.cjcluj.ro".

 **Contrasemnează:**

 **PREŞEDINTE,**  **SECRETAR GENERAL AL JUDEŢULUI,**

 **Alin Tișe Simona Gaci**

**Nr. 44 din 20 martie 2025**

*Prezenta hotărâre a fost adoptată cu 33 de voturi “pentru”,* *iar patru membri ai Consiliului județean nu au votat, fiind astfel respectate prevederile legale privind majoritatea de voturi necesară.*



Anexa nr. 1

 la Hotărârea nr. 44/2025

**JUDEȚUL CLUJ INSPECTORATUL ŞCOLAR**

**CONSILIUL JUDEȚEAN JUDEȚEAN CLUJ**

**PROTOCOL DE COLABORARE**

Prezentul protocol de colaborare stabileşte cadrul general al parteneriatului între Județului Cluj - Consiliul Județean Cluj și Inspectoratul Școlar Județean Cluj, în vederea organizării concursurilor naționale care se vor desfășura la Cluj-Napoca, etapa națională, ediția 2025 și anume: Concursul Național de Limba Engleză Speak Out, Concursul Național Interdisciplinar de Comunicări Științifice TUDEK, Concursul Național de Matematică și Informatică Grigore Moisil.

**ART. I. PĂRŢILE PROTOCOLULUI**

**JUDEȚUL CLUJ - CONSILIUL JUDEȚEAN CLUJ,** cu sediul în Cluj-Napoca, Calea Dorobanților nr. 106 judeţul Cuj, CIF: 4288110, tel: 0372.64.00.00, fax: 0372.64.00.70, e-mail: infopublic@cjcluj.ro, cjc@cjcluj.ro, reprezentat prin **Președinte Alin TIȘE**

și

**INSPECTORATUL ȘCOLAR JUDEȚEAN CLUJ,** cu sediul în municipiul Cluj-Napoca, str. Argeș nr. 24, județul Cluj,CIF 448566, tel. 0264.59.46.72, fax .0264.59.28.32, e-mail: contact@isjcj.ro, reprezentat prin **Inspector Școlar General Marinela MARC**

**ART. II. TEMEI LEGAL**

* Ordonanța de urgență nr. 57/2019 privind Codul administrativ, cu modificările șicompletările ulterioare;
* Legea învățământului preuniversitar nr. 198/2023, cu modificările și completările ulterioare;
* Hotărârea Guvernului nr. 2192/2004 pentru aprobarea Normelor metodologice privind finanțarea și administrarea unităților de învățământ preuniversitar de stat cu modificarile sicompletarile ulterioare;
* Hotărârea Consiliului Judeţean Cluj nr. \_\_\_\_\_/2025 privind aprobarea bugetului general propriu al Județului Cluj pe anul 2025;
* Hotărârea Consiliului Judeţean Cluj nr. \_\_\_\_\_/2025 privind nominalizarea unor sume din bugetul local al Județului Cluj pe anul 2025;

**ART. III. OBIECTUL PROTOCOLULUI**

Obiectul protocolului îl constituie colaborarea Județului Cluj cu Inspectoratul Școlar Județean Cluj, în vederea organizării și desfășurării în bune condiții a etapei naționale a următoarelor concursuri cuprinse în calendarul concursurilor organizate de Ministerului Educației Naționale și Cercetării, concursuri care vor avea loc în Cluj-Napoca:

* Concursul Național de Limba Engleză *Speak Out*, care se va desfășura în perioada 23-25.05.2025;
* Concursul Național Interdisciplinar de Comunicări Științifice *TUDEK*, care se va desfășura în perioada 11-13.04.2025;
* Concursul Național de Matematică și Informatică *Grigore Moisil*, care se va desfășura în perioada 21-23.03.2025;

**Art. IV. DURATA PROTOCOLULUI**

1. Prezentul Protocol intră în vigoare la data semnării lui de către părţi şi se încheie în data de 30.06.2025.
2. Părţile pot denunţa unilateral prezentul Protocol de Parteneriat comunicând manifestarea lor de voinţă în acest sens celeilalte părţi, prin scrisoare cu confirmare de primire.

**Art. V. OBLIGAŢIILE PĂRŢILOR:**

1. Județul Cluj va aloca suma de 136,50 mii lei reprezentând contribuţie la organizarea şi desfăşurarea în bune condiții a concursurilor naționale cuprinse în obiectul prezentului protocol. În vederea efectuării plății de către Județul Cluj, Inspectoratul Școlar Județean Cluj va transmite documentele justificative cuprinzând facturi, lista participanților, recepția serviciilor, alte documente.
2. Inspectoratul Școlar Județean Cluj va menţiona parteneriatul cu Județului Cluj, atât în timpul concursurilor, cât și anterior şi ulterior desfăşurării acestora, în toate materialele de promovare şi în comunicatele mass-media.
3. Județul Cluj poate asigura materiale de prezentare și promovare a județului în vederea distribuirii către participanți.
4. Ambii parteneri vor asigura o colaborare eficientă şi constantă între părţi, în vederea desfăşurării în bune condiţii a activităţilor anterior menţionate.

**Art. VI. DIPOZIŢII FINALE**

1. Completarea şi/sau modificarea prezentului protocol poate fi făcută numai cu acordul scris al ambelor părţi prin act adiţional.
2. Părţile convin ca eventualele litigii care pot apărea în legătură cu prezentul protocol să fie soluţionate pe cale amiabilă, în caz contrar, competenţa de soluţionare revenind instanţelor judecătoreşti competente, potrivit legii.
3. Toate comunicările referitoare la punerea în practică a protocolului, se vor face în scris prin e-mail, fax sau poştă.
4. Prezentul protocol s-a încheiat astăzi, \_\_\_\_\_\_ 2025, în două exemplare originale, câte unul pentru fiecare parte.

 **PREȘEDINTE INSPECTOR ȘCOLAR GENERAL**

 **ALIN TIȘE MARINELA MARC**

 **Director General Inspector Școlar General Adjunct**

 **Cristina Șchiop Adelhaida Kerekes**

 **Vizat**

**control financiar preventiv**

 **Contrasemnează:**

 **PREŞEDINTE,**  **SECRETAR GENERAL AL JUDEŢULUI,**

 **Alin Tișe Simona Gaci**



Anexa nr. 2

 la Hotărârea nr. 44/2025

**JUDEȚUL CLUJ PALATUL COPIILOR CLUJ**

**CONSILIUL JUDEȚEAN**

**PROTOCOL DE COLABORARE**

Prezentul protocol de colaborare stabileşte cadrul general al parteneriatului între Județului Cluj - Consiliul Județean Cluj și Palatul Copiilor Cluj, în vederea organizării festivalului ,,Serbările Zăpezii" ediția a XXI-a.

**ART. I. PĂRŢILE PROTOCOLULUI**

**JUDEȚUL CLUJ - CONSILIUL JUDEȚEAN CLUJ,** cu sediul în Cluj-Napoca, Calea Dorobanților nr. 106 judeţul Cuj, CIF: 4288110, tel: 0372.64.00.00, fax: 0372.64.00.70, e-mail: infopublic@cjcluj.ro, cjc@cjcluj.ro, reprezentat prin **Președinte Alin TIȘE**

și

**PALATUL COPIILOR CLUJ,** cu sediul în municipiul Cluj-Napoca, str. Republicii nr. 25, județul Cluj,CIF 4779010, tel. 0264.59.57.65, fax .0264.59.62.40, e-mail: pcccluj@gmail.com, reprezentat prin **Director Valentin CUIBUS**

**ART. II. TEMEI LEGAL**

* Ordonanța de Urgență nr. 57/2019 privind Codul administrativ, cu modificările șicompletările ulterioare;
* Legea învățământului preuniversitar nr. 198/2023, cu modificările și completările ulterioare;
* Hotărârea Consiliului Judeţean Cluj nr. \_\_\_\_\_/2025 privind aprobarea bugetului general propriu al Județului Cluj pe anul 2025;
* Hotărârea Consiliului Judeţean Cluj nr. \_\_\_\_\_/2025 privind nominalizarea unor sume din bugetul local al Județului Cluj pe anul 2025;

**ART. III. OBIECTUL PROTOCOLULUI**

Obiectul protocolului îl constituie colaborarea Județului Cluj cu Palatul Copiilor Cluj, în vederea organizării și desfășurării în bune condiții a festivalului ,,Serbările Zăpezii", ediția a XXI-a.

**Art. IV. DURATA PROTOCOLULUI**

1. Prezentul Protocol intră în vigoare la data semnării lui de către părţi şi se încheie în data de 30.04.2025.
2. Părţile pot denunţa unilateral prezentul Protocol de Parteneriat comunicând manifestarea lor de voinţă în acest sens celeilalte părţi, prin scrisoare cu confirmare de primire.

**Art. V. OBLIGAŢIILE PĂRŢILOR:**

1. Județul Cluj va aloca suma de 70 mii lei reprezentând contribuţie la organizarea şi desfăşurarea în bune condiții a festivalului cuprins în obiectul prezentului protocol. În vederea efectuării plății de către Județul Cluj, Palatul Copiilor Cluj va transmite documentele justificative cuprinzând facturi, lista participanților, recepția serviciilor, alte documente.
2. Palatul Copiilor Cluj va menţiona parteneriatul cu Județului Cluj, atât în timpul festivalului, cât și anterior şi ulterior desfăşurării acestuia, în toate materialele de promovare şi în comunicatele mass-media.
3. Județul Cluj poate asigura materiale de prezentare și promovare a județului în vederea distribuirii către participanți.
4. Ambii parteneri vor asigura o colaborare eficientă şi constantă între părţi, în vederea desfăşurării în bune condiţii a activităţilor anterior menţionate.

**Art. VI. DIPOZIŢII FINALE**

1. Completarea şi/sau modificarea prezentului protocol poate fi făcută numai cu acordul scris al ambelor părţi prin act adiţional.
2. Părţile convin ca eventualele litigii care pot apărea în legătură cu prezentul protocol să fie soluţionate pe cale amiabilă, în caz contrar, competenţa de soluţionare revenind instanţelor judecătoreşti competente, potrivit legii.
3. Toate comunicările referitoare la punerea în practică a protocolului, se vor face în scris prin e-mail, fax sau poştă.
4. Prezentul protocol s-a încheiat astăzi, \_\_\_\_\_\_ 2025, în două exemplare originale, câte unul pentru fiecare parte.

 **PREȘEDINTE DIRECTOR**

 **ALIN TIȘE VALENTIN CUIBUS**

 **Director General**

 **Cristina Șchiop**

 **Vizat**

**control financiar preventiv**

 **Contrasemnează:**

 **PREŞEDINTE,**  **SECRETAR GENERAL AL JUDEŢULUI,**

 **Alin Tișe Simona Gaci**